**LAZDIJŲ RAJONO SAVIVALDYBÉS TARYBOS SVEIKATOS APSAUGOS, ŠEIMOS IR SOCIALINIŲ REIKALŲ KOMITETO   
2019 METŲ VEIKLOS ATASKAITA**

**I. KOMITETO SUDĖTIS**

Lazdijų rajono savivaldybės tarybos 2019 m. gegužės 17 d. sprendimu Nr. 5TS-39 „Dėl Lazdijų rajono savivaldybės tarybos komitetų“ buvo patvirtintas Sveikatos apsaugos, šeimos ir socialinių reikalų komitetas iš 5 narių:

1. Daiva Barkauskienė;

2. Jurgita Kurauskienė;

3. Janina Ražukienė;

4. Odeta Lenkauskienė;

5. Česlova Šmulkštienė.

**II. KOMITETO UŽDAVINIAI**

Vadovaujantis Lazdijų rajono savivaldybės tarybos veiklos reglamentu, patvirtintu Lazdijų rajono savivaldybės tarybos 2017 m. rugsėjo 22 d. sprendimu Nr. 5TS-1026 „Dėl Lazdijų rajono savivaldybės tarybos veiklos reglamento tvirtinimo“, Sveikatos apsaugos, šeimos ir socialinių reikalų komitetas įpareigotas:

1. Svarstyti ir teikti išvadas dėl savivaldybės bendrųjų ilgalaikių socialinių, nusikaltimų kontrolės ir prevencijos, ekologinių, sveikatos ir kitų programų projektų rengimo;

2. Svarstyti ir teikti siūlymus dėl valstybės socialinių ir ekonominių programų tikslinių lėšų ir kitų valstybės fondų lėšų paskirstymo;

3. Svarstyti ir teikti siūlymus dėl valstybės socialinių programų, savivaldybės socialinės

plėtros programos;

4. Svarstyti ir teikti išvadas dėl visuomenės sveikatos, sanitarijos ir higienos, ir kitų taisyklių tvirtinimo, ir jų laikymosi kontrolės organizavimo, švaros ir tvarkos viešosiose vietose užtikrinimo;

5. Svarstyti ir teikti išvadas dėl socialinių paslaugų planavimo ir teikimo organizavimo,

sąlygų neįgalių gyventojų (invalidų, visiškos negalios invalidų) socialiniam integravimui į bendruomenę sudarymo;

6. Svarstyti ir teikti siūlymus dėl savivaldybės sveikatos programų rengimo ir įgyvendinimo, dėl pirminės asmens ir visuomenės sveikatos priežiūros organizavimo;

7. Svarstyti ir teikti siūlymus dėl savivaldybėms priskirtos triukšmo prevencijos ir valstybinio triukšmo valdymo funkcijos įgyvendinimo;

8. Svarstyti ir teikti siūlymus dėl savivaldybės vardu gautos labdaros skirstymo tvarkos;

9. Svarstyti ir teikti išvadas bei pasiūlymus dėl socialinių paslaugų kainų ir jų lengvatų teikimo;

10. Svarstyti ir teikti išvadas bei pasiūlymus dėl kompensacijų tam tikroms vartotojų grupėms mokėjimo už perkamą kurą, elektros ir šilumos energiją, karštą vandenį;

11. Pagal savo kompetenciją svarstyti ir teikti išvadas dėl Tarybai teikiamų administracijos direktoriaus, savivaldybės kontrolieriaus, biudžetinių ir viešųjų įstaigų, įmonių ir organizacijų vadovų ataskaitų bei atsakymų į Tarybos narių paklausimus;

12. Rengti Tarybos sprendimų projektus komiteto kompetencijos klausimais;

13. Nagrinėti piliečių bei visuomeninių organizacijų pasiūlymus, prašymus, skundus savo veiklos sričių klausimais (pateiktus raštu arba elektroniniu būdu prisijungus prie savivaldybės interneto tinklalapio modulio „El. prašymas“), atsižvelgiant į komentarus bei balsavimą savivaldybės

2

interneto svetainėje, ir prireikus su atitinkamais rekomendaciniais sprendimais juos perduoti pagal kompetenciją administracijos direktoriui, merui, Tarybai;

14. Svarstyti ir teikti išvadas bei pasiūlymus kitais komiteto arba jo kompetencijai priskirtais klausimais.

**III. KOMITETO VEIKLA**

Pagrindinė komiteto veiklos forma yra komiteto posėdžiai. Ataskaitiniu laikotarpiu buvo sušaukti septyni komiteto posėdžiai. Juose aptarti visų Tarybos posėdžių bendri klausimai ir svarstyti kausimai, susiję su asmens ir visuomenės sveikatos priežiūros sistema, bei aktualūs socialiniai klausimai. Komiteto posėdžiuose dalyvavo visi komiteto nariai. Į keturis posėdžius neatvyko vienas komiteto narys, du komiteto nariai praleido po vieną posėdį dėl pateisinamų priežasčių.

Svarstyti klausimai:

2019-06-04

1. Dėl Sveikatos apsaugos, šeimos ir socialinių reikalų komiteto narių pasiskirstymo

pareigomis.

1. Dėl Sveikatos apsaugos, šeimos ir socialinių reikalų komiteto 2019 metų pirmo

pusmečio veiklos planavimo.

2019-06-19

1. Dėl 2019-06-21 Lazdijų rajono savivaldybės 9-osios tarybos 3 posėdžio

darbotvarkės klausimų svarstymo.

1. Naujos informacijos iš Teritorinės ligonių kasos aptarimas.

2019-07-05

1. Dėl savivaldybės tarybos posėdžiui, įvyksiančiam 2019-07-26, teikiamų sprendimo

projektų svarstymo ir aptarimo.

2. Dėl VšĮ „Lazdijų ligoninė“ lovų skaičiaus skyriuose.

3. Dėl VšĮ „Lazdijų rajono savivaldybės pirminės sveikatos priežiūros centras“ veiklos aktualių klausimų.

4. Kiti klausimai.

2019-09-18

1. Dėl pritarimo socialinio verslo Alytaus apskrityje paramos projektui.

2. Dėl Lazdijų rajono savivaldybės bendruomenės sveikatos tarybos sudarymo, pirmininko skyrimo ir nuostatų patvirtinimo.

3. Dėl patalpų panaudos VšĮ „Lazdijų savivaldybės PSPC“.

4. Dėl pritarimo bendruomenių projektams ir jų dalinio finansavimo.

5. Dėl VšĮ „Lazdijų socialinių paslaugų centras“ didžiausio leistino pareigybių skaičiaus patvirtinimo.

6. Kiti klausimai.

2019-10-08

1. Dėl Lietuvos ligoninių asociacijos tarybos narių išplėstinio posėdžio darbotvarkės 4 klausimo „Ligoninių tinklo galima pertvarka“.

2. Dėl Lietuvos ligoninių asociacijos tarybos narių išplėstinio posėdžio darbotvarkės 3 klausimo „Skubios pagalbos skyrių pertvarka.“

3

2019-10-16

1. Dėl 2019-10-18 Lazdijų rajono savivaldybės 9-osios tarybos 6 posėdžio darbotvarkės klausimų svarstymo.

2. Dėl pritarimo vaikų dienos centrų veiklos 2020-2021 metų projektams ir jų dalinio finansavimo.

3. Dėl piniginės socialinės paramos teikimo Lazdijų rajono savivaldybėje tvarkos aprašo patvirtinimo.

4. Dėl atstovų delegavimo į VšĮ „Lazdijų ligoninė“ stebėtojų tarybą.

5. Dėl atstovų delegavimo į VšĮ „Lazdijų savivaldybės PSPC“ stebėtojų tarybą.

2019-12-18

1. Dėl vidutinių kuro kainų, būsto šildymo išlaidų ir karšto vandens išlaidų kompensacijoms apskaičiuoti patvirtinimo.

2. Dėl mokesčio už dienos socialinę globą asmens namuose sumažinimo.

3. Dėl VšĮ „Lazdijų ligoninė“ teikiamų atlygintinų paslaugų kainų ir tarifų nustatymo.

**Sveikatos apsaugos, šeimos ir socialinių reikalų komitetas 2019 metais, svarstant darbotvarkės klausimus, pasiūlė šias rekomendacijas:**

|  |  |  |
| --- | --- | --- |
| Eil.  Nr. | Dokumento data | Svarstomas klausimas ir pasiūlyta rekomendacija |
|  | Protokolai |  |
| 1. | 2019-06-04 | Dėl komiteto pasiskirstymo pareigomis.  Vadovaujantis savivaldybės mero 2019-05-17 potvarkiu Nr. 7V-38 „Dėl Lazdijų rajono savivaldybės tarybos komitetų pirmininkų ir jų pavaduotojų kandidatūrų“, komiteto pirmininke skirti Daivą Barkauskienę, pirmininko pavaduotoja skirti Jurgitą Kurauskienę. Nutarta: pritarti vienbalsiai.  Dėl komiteto posėdžių organizavimo.  Pasiūlyta posėdžius organizuoti kiekvieno mėnesio trečią trečiadienį 16 val. Pritarta bendru sutarimu. Rekomenduota į posėdžius kviesti savivaldybės gydytoją bei Socialinės paramos skyriaus specialistą. |
| 2. | 2019-06-19 | Dėl pritarimo projektui „Jungtinės pastangos išsaugoti ir puoselėti šeimos papročius bei tradicinius įgūdžius“.  Pritarta vienbalsiai.  Dėl Lazdijų rajono savivaldybės socialinių paslaugų 2019 m. plano patvirtinimo.  Po diskusijų pritarta.  Dėl atleidimo nuo dalies mokesčio už ilgalaikę socialinę globą.  Visi dalyvaujantys komiteto nariai balsavo už atleidimą.  Dėl informacijos iš Teritorinės ligonių kasos.  Jurgita Kurauskienė perdavė informaciją apie stebėtojų tarybos posėdyje ligonių kasose siūlytą galimybę rajonines ligonines jungti prie Alytaus ligoninės. Visi komiteto nariai nepritarė jungimuisi, nes tai turės neigiamas pasekmes mūsų ligoninės darbui. Nutarta apie tai informuoti Lazdijų rajono savivaldybės merą. |
| 3. | 2019-07-26 | Dėl VšĮ „Lazdijų ligoninė“ lovų skaičiaus.  Ligoninės direktorius pristatė paaiškinimus, kodėl ir kiek lovų planuojama visuose ligoninės skyriuose. Po diskusijų 3 komiteto nariai balsavo „už“, 1 – „prieš“.  Dėl VšĮ „Lazdijų r. savivaldybės PSPC“ ir Visuomenės sveikatos biuro sujungimo.  Po diskusijų ir pateiktų pasiūlymų – pritarta vienbalsiai.  Dėl 2019 m. Lazdijų r. savivaldybės visuomenės sveikatos rėmimo specialiosios programos pakeitimo.  Visi balsavo „už“.  Dėl medicinos punktų reikalingumo, ar geriau yra mobilusis medicinos punktas.  Nutarta: gydymo įstaigos turi pateikti argumentus ir skaičius dėl medicinos punktų poreikio, po to – priimti sprendimus. |
| 4. | 2019-09-18 | Dėl Lazdijų r. savivaldybės bendruomenės sveikatos tarybos sudarymo, pirmininko skyrimo ir nuostatų patvirtinimo.  Savivaldybės gydytoja pateikė visą informaciją, visi nariai balsavo „už“.  Dėl pritarimo bendruomenių projektams ir jų dalinio finansavimo.  Pritarta.  Dėl VšĮ Lazdijų socialinių paslaugų centro didžiausio leistino pareigybių skaičiaus patvirtinimo.  Pritarta vienbalsiai.  Pritarta ir socialinio verslo Alytaus apskrityje paramos projektui. |
| 5. | 2019-10-08 | Dėl Lietuvos ligoninių asociacijos 2019-10-01 rašto Nr. 18 „Dėl Lietuvos ligoninių asociacijos tarybos narių išplėstinio posėdžio“.  Komiteto nariai nepritarė nei ligoninių tinklo pertvarkai, nei skubios pagalbos skyrių pertvarkai. Rekomenduota plėsti gydytojų specialistų paslaugas, ieškoti būdų kaip užsidirbti daugiau. |
| 6. | 2019-10-16 | Pritarta vaikų dienos centrų veiklos 2020–2021 m. projektams ir jų daliniam finansavimui.  Patvirtinta Piniginės socialinės paramos teikimo tvarka.  Deleguoti atstovai į VšĮ „Lazdijų ligoninė“ stebėtojų tarybą bei VšĮ „Lazdijų savivaldybės PSPC“ stebėtojų tarybą. |
| 7. | 2019-12-18 | Patvirtintos vidutinės kuro kainos būsto šildymo išlaidų ir karšto vandens išlaidų kompensacijoms apskaičiuoti.  Pritarta dėl mokesčio už dienos socialinę globą asmens namuose sumažinimo.  Pritarta VšĮ „Lazdijų ligoninė“ nustatytiems atlygintinų paslaugų kainoms ir tarifams. |

Sveikatos apsaugos, šeimos ir socialinių

reikalų komiteto pirmininkė Daiva Barkauskienė